
	          PARLAMENTUL ROMÂNIEI

        CAMERA DEPUTAŢILOR


	


Comisia pentru cultură, arte și mijloace de informare în masă
	Nr. 7c-12/171/12.05.2026
PL x 114/2026
	



   BIROUL PERMANENT AL CAMEREI DEPUTAŢILOR

                Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.4/2026 pentru modificarea şi completarea Legii nr.182/2000 privind protejarea patrimoniului cultural naţional mobil, transmis spre dezbatere în fond Comisiei pentru cultură, arte și mijloace de informare în masă, cu adresa nr. PLx 114 din 2 martie 2026,  Camera Deputaţilor fiind Cameră decizională. 

     
În raport cu obiectul şi conţinutul său, iniţiativa legislativă face parte din categoria legilor ordinare.

                                                 PREŞEDINTE

                                       George – Mihail NEAMȚU
                                      

Parlamentul  României

RAPORT
asupra 
proiectului de Lege privind aprobarea Ordonanţei Guvernului nr.4/2026 pentru modificarea şi completarea Legii nr.182/2000 privind protejarea patrimoniului cultural naţional mobil
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru cultură, arte și mijloace de informare în masă a fost sesizată spre dezbatere în fond cu proiectul de Lege privind aprobarea Ordonanţei Guvernului nr.4/2026 pentru modificarea şi completarea Legii nr.182/2000 privind protejarea patrimoniului cultural naţional mobil.


Senatul, în calitate de primă Cameră sesizată, a adoptat proiectul de Lege, în şedinţa din 25 februarie 2026, cu respectarea prevederilor art.76 alin.(2) din Constitutia României.  

Conform prevederilor art. 75 din Constituţia României, republicată şi ale art. 92 alin. (9) punctul 1 din Regulamentul Camerei Deputaţilor, republicat cu modificările și completările ulterioare, Camera Deputaţilor este Cameră decizională. 


La dezbaterea proiectului de Lege s-a avut în vedere avizul favorabil, cu observații și propuneri, al Consiliului Legislativ transmis cu nr. 122/30.01.2026.
Comisia pentru administraţie publică şi amenajarea teritoriului a avizat favorabil proiectul de lege (Nr. 7c-7/ 150 din 21 aprilie 2026).

Comisia juridică, de disciplină şi imunităţi a avizat favorabil inițiativa legislativă. 
Proiectul de lege are ca obiect de reglementare modificarea şi completarea Legii nr. 182/2000 privind protejarea patrimoniului cultural național mobil, în scopul instituirii unor măsuri privind protecția, paza, integritatea și conservarea bunurilor culturale mobile pe durata deplasărilor şi expozițiilor internaționale.
 Membrii Comisiei pentru cultură, arte și mijloace de informare în masă au examinat proiectul de Lege menționat mai sus în ședința din data de 6 mai 2026.
 La lucrările Comisiei și-au înregistrat prezența deputați, conform listei de prezență.
 La lucrările Comisiilor a participat, în calitate de invitat, doamna Diana– Ștefana Baciuna, secretar de stat în cadrul Ministerului Culturii.

         În urma examinării proiectului de Lege și a opiniilor exprimate, membrii Comisiei au hotărât, cu unanimitatea voturilor parlamentarilor prezenți, să propună plenului Camerei Deputaților, adoptarea proiectului de Lege privind aprobarea Ordonanţei Guvernului nr.4/2026 pentru modificarea şi completarea Legii nr.182/2000 privind protejarea patrimoniului cultural naţional mobil, în forma adoptată de Senat.
         În raport de obiectul şi conţinutul său, proiectul de lege face parte din categoria legilor ordinare.
                        PREȘEDINTE                                            SECRETAR
             George–Mihail NEAMȚU
                    Lucian-Gabriel BOGDĂNEL
                                                                  Consilier parlamentar

                                                                                                                 Dan Kalber

